മഹാരാഷ്ട്ര, തെലങ്കാന, മധ്യപ്രദേശ് സന്ദര്ശിക്കാന് അമിത് ഷാ സന്ദര്ശനം സെപ്റ്റംബര് 17 മുതല് ന്യൂ ഡല്ഹി: കേന്ദ്ര ആഭ്യന്തര മന്ത്രി അമിത് ഷാ സെപ്റ്റംബര് 17 മുതല് തെലങ്കാന, മഹാരാഷ്ട്ര, മധ്യപ്രദേശ് എന്നിവിടങ്ങളില് രണ്ട് ദിവസത്തെ സന്ദര്ശനം നടത്തും. ആദ്യ ദിവസം മഹാരാഷ്ട്രയിലെ നന്ദേഡ് സന്ദര്ശിക്കുകയും കേന്ദ്ര സായുധ പോലീസ് സേന CAPF സംഘടിപ്പിക്കുന്ന വൃക്ഷ തൈ നടുന്ന പരിപാടിയില് പങ്കെടുക്കും. CAPF ഈ വര്ഷം ഇതുവരെ 99.99 ലക്ഷം തൈകള് നട്ടു, കഴിഞ്ഞ വര്ഷം ഏകദേശം 1.47 കോടി തൈകള് നട്ടിരുന്നു. അതിനുശേഷം, പ്രധാനമന്ത്രി നരേന്ദ്ര മോദിയുടെ ജന്മദിനത്തോടനുബന്ധിച്ച് തെലങ്കാനയിലെ നിര്മ്മല് ജില്ലയില് രക്തദാന ക്യാമ്ബ് അമിത്ഷാ ഉദ്ഘാടനം ചെയ്യും. നിര്മ്മല് ജില്ലയില് ഒരു പൊതു റാലിയെ അദ്ദേഹം അഭിസംബോധന ചെയ്യും. സെപ്റ്റംബര് 18 ന് വീര് ബലിദാനി രാജ ശങ്കര് ഷാ, രഘുനാഥ് ഷാ എന്നിവരുടെ പ്രതിമകളില് പുഷ്പാര്ച്ചന നടത്താന് ആഭ്യന്തര മന്ത്രി മധ്യപ്രദേശിലെ ജബല്പൂരിലെത്തും. ജബല്പൂരില് ഇന്ത്യയുടെ സ്വാതന്ത്ര്യത്തിന്റെ 75 ാം വാര്ഷികത്തോടനുബന്ധിച്ച് സ്വാതന്ത്ര്യ സമരത്തില് പങ്കെടുത്ത ആദിവാസി നേതാക്കളെ ആദരിക്കുന്ന പരിപാടിയില് അമിത്ഷാ പങ്കെടുക്കും. അദ്ദേഹം ഉജ്വല 2.0 യോജനക്ക് തുടക്കം കുറിക്കുകയും ജബല്പൂര് പാര്ലമെന്റ് മണ്ഡലത്തിലെ ബിജെപിയുടെ ബൂത്ത് പ്രസിഡന്റുമാരുടെ സമ്മേളനത്തില് പങ്കെടുക്കുകയും ചെയ്യും. Tags